2015 / 2018 වර්ෂවල රාජ්‍ය ආයතනයන් හි සිදුවූ දූෂණ වංචා සොයන ජනාධිපති කොමිෂන් සභාව වෙත මේ වනවිට පැමිණිලි 900 ක් ලැබී තිබෙනවා.2016 වසරේ ජුනි මස 05 වැනිදා කොස්ගම - සාලාව යුද හමුදා කඳවුරේ සිදුවූ පිපිරීම හේතුවෙන් හානි වූ නිවාස සහ ගොඩනැගිලිවලට වන්දි ලබාදීමේදී තක්සේරු නිලධාරීන් වැරදි තක්සේරු ලබාදී ඇති බවට පැමිණිල්ලක්ද ඊට ඇතුළත්.එමෙන්ම, සිංගප්පූරු - ශ්‍රී ලංකා නිදහස් වෙළඳ ගිවිසුම ක්‍රියාත්මක කිරීමේදී සංවර්ධන උපාය මාර්ග, ජාත්‍යන්තර වෙළඳ අමාත්‍ය මලික් සමරවික්‍රම අත්තනෝමතික ලෙස ක්‍රියා කරමින් එම ගිවිසුමේ කොන්දේසි බරපතල ලෙස උල්ලංඝනය කර ඇති බවට වන පැමිණිල්ලක්ද එම කොමිසමට ඉදිරිපත් වී තිබෙනවා.